Lav et referat af nedenstående tekst:

Tekst:
Per Møller Simonsen var klar med sit kamera, så det kunne foreviges, da 18 amerikanske F-16-jagerfly mandag mellemlandede i Aalborg på vej mod Sverige. - Jeg synes, det er fascinerende, når de kommer ind over, siger flyspotteren. De 18 jagerfly ankom til Aalborg i grupper af seks med en times mellemrum. De kom til Aalborg fra den amerikanske Spangdahlem Air Base i Tyskland - syd for Köln, tæt på grænsen til Luxembourg. Deres destination ligger i Sverige, hvor de skal deltage i den internationale øvelse kaldet Arctic Challenge. I Aalborg skulle de 18 fly tankes, og det betød, at en del af ved Air Transport Wing Aalborg fik suget erfaring til sig. - Der er mange forskellige tværfaglige specialer, der er involveret, siger Lena Dyrvig Johannsen, der er kaptajn og logistikofficer ved Air Transport Wing Aalborg. Per Møller Simonsen knipsede løs med kameraet i håbet om, at få nogle gode skud til fotoalbummet. - De kommer så hurtigt, så det gælder om at få det bedste billede, så man har noget at prale af, når man kommer hjem, siger han.

Referat:
18 amerikanske F-16-jagerfly mellemlandede mandag i Aalborg. Flyspotteren Per Møller Simonsen fulgte med fra nærmeste hold.